Greek Legal Document

Category: 160

Content:
4. ΒΑΣΙΛΙΚΟΝ ΔΙΑΤΑΓΜΑ της 11 Μαρτ./4 Απρ. 1955 (ΦΕΚ Α΄ 82) Περί επιβλέψεως της λειτουργίας και χειρισμού ατμολεβήτων. Έχοντες υπ’ όψιν 1)Τας διατάξεις α)του Νόμ. 6422 του έτους 1934 περί ασκήσεως του επαγγέλματος του Μηχανολόγου κτλ. και ιδία τα άρθρ. 3, 5 και 6 αυτού, β)του Ν.Δ. 1150 του έτους 1949, γ)του Α.Ν. 1671 του έτους 1951, δ)του από 27-3-52 Δ/τος περί υπαγωγής Υπηρεσιών εις το Υπουργείον Βιομηχανίας, 2)την υπ’ αριθ. 38/1954 σύμφωνον γνώμην του Μηχανολογικού Συμβουλίου του Υπουργείου Βιομηχανίας, ως και την υπ’ αριθ. 3/1955 γνωμοδότησιν του Συμβουλίου της Επικρατείας, προτάσει του επί της Βιομηχανίας Υπουργού, απεφασίσαμεν και διατάσσομεν: Άρθρ.1.-1.Τα της επιβλέψεως της λειτουργίας και χειρισμού των ατμολεβήτων διέπονται υπό των διατάξεων του παρόντος. 2.Ατμολέβης μονίμως εγκατεστημένος θερμαινομένης επιφανείας μέχρι 300 τετρ. μέτρων, ως προς την επίβλεψιν της λειτουργίας και τον χειρισμόν αυτού, θεωρείται ως απλή εγκατάστασις διά την εφαρμογήν του άρθρ. 3 του Νόμ. 6422. 3.Εις περίπτωσιν λεβητοστασίου, ένθα είναι εγκατεστημένοι ατμολέβητες πλείονες του ενός, η διάκρισις της εγκαταστάσεως εις απλήν ή μη τοιαύτην, χαρακτηρίζεται επί τη βάσει της θερμαινομένης επιφανείας του μεγαλυτέρου ατμολέβητος. Άρθρ.8.-Εις τα δεόντως χαρτοσεσημασμένα πιστοποιητικά υπηρεσίας δέον ν’ αναγράφηται: α)Το είδος και η διεύθυνσις του εργοστασίου, εις το οποίον ειργάσθη ο υποψήφιος θερμαστής ή αρχιθερμαστής. β)Το είδος της υπηρεσίας, την οποίαν εξετέλει. γ)Ο αριθμός των ατμολεβήτων του λεβητοστασίου, η θερμαινομένη επιφάνεια εκάστου και η πίεσις λειτουργίας αυτού. δ)Ο ακριβής χρόνος υπηρεσίας του υποψηφίου θερμαστού ή αρχιθερμαστού, δι’ αναγραφής των ημερομηνιών προσλήψεως και αποχωρήσεως απ’ αυτής. Υπηρεσία διανυθείσα εις ηλικίαν κατωτέραν των 17 ετών δεν λαμβάνεται υπ’ όψιν. ε)Τα πιστοποιητικά υπηρεσίας επέχουν θέσιν υπευθύνου δηλώσεως ενώπιον Αρχής, και οι εκδίδοντες ταύτα υπέχουσι τας εκ των τοιούτων δηλώσεων ευθύνας. 13.Β.ε.4 Ατμολέβητες Άρθρ.9.-1.Τα παρά των ιδιωτών ή ιδιωτικών επιχειρήσεων εκδιδόμενα πιστοποιητικά υπηρεσίας, δέον να είναι θεωρημένα, ως προς την ακρίβειαν του περιεχομένου των, παρά του οικείου επόπτου ή επιθεωρητού Εργασίας και ελλείψει τοιούτων παρά της Αστυνομικής Αρχής. Κατόπιν προηγουμένης γνωματεύσεως της κατά Νομούς Οργανώσεως Θερμαστών ή ελλείψει αυτής της Οργανώσεως Πρακτικών Μηχανικών, εφ’ όσον υπάρχουσι τοιαύται. 2.Εφ’ όσον μετά παρέλευσιν είκοσιν ημερών αφ’ ης ήθελε ζητηθή η κατά τα ανωτέρω γνωμάτευσις των κατά νομούς Οργανώσεων θερμαστών ή Πρακτικών Μηχανικών, δεν παρασχεθή αύτη, τα εν λόγω πιστοποιητικά λογίζονται έγκυρα και άνευ της γνωματεύσεως ταύτης. Άρθρ.10.-Τα της διεξαγωγής των εξετάσεων των υποψηφίων θερμαστών και αρχιθερμαστών, τα της συνθέσεως και λειτουργίας των Εξεταστικών Επιτροπών, και επί πλέον τα των εξετάστρων και χαρτοσημάνσεως των αδειών ρυθμίζονται υπό των κειμένων διατάξεων. (Άρθρ. 3 του Νόμ. 6422 του 1934 και άρθρ. 2 του Ν.Δ. 1150 του 1949). Άρθρ.11.-Ο τύπος των αδειών θερμαστού ή αρχιθερμαστού ορίζεται δι’ αποφάσεως του Υπουργείου Βιομηχανίας. Άρθρ.12.-Τα επί τη βάσει του από 8.3.35 Π.Δ/τος περί ασκήσεως επαγγέλματος Μηχανοδηγού κτλ. χορηγηθέντα διπλώματα θερμαστού ή αρχιθερμαστού, τα βάσει του από 30.1.37 Β.Δ/τος περί επιβλέψεως της λειτουργίας και συντηρήσεως κινητηρίων μηχανών και ατμολεβήτων, ως και τα βάσει των, προς τροποποίησιν και συμπλήρωσιν τούτων, εκδοθέντων μεταγενεστέρως Β.Δ/των χορηγηθέντα πτυχία θερμαστού ή αρχιθερμαστού μετονομάζονται από της δημοσιεύσεως του παρόντος, αντιστοίχως εις άδειαν ασκήσεως επαγγέλματος θερμαστού ή άδειαν ασκήσεως επαγγέλματος αρχιθερμαστού. Άρθρ.13.-Τα μέχρι της δημοσιεύσεως του παρόντος εκδοθέντα πτυχία θερμαστού ή αρχιθερμαστού ειδικότητος στερεών ή υγρών καυσίμων, συμφώνως προς τας διατάξεις του από 12.8.48 Β.Δ/τος  περί τροποποιήσεως και συμπληρώσεως του από 30.1.37 τοιούτου, θεωρούνται ως ισχύοντα αντιστοίχως δι’ ατμολέβητας αδιακρίτως είδους καυσίμου, ισχυουσών από της δημοσιεύσεως του παρόντος και εφεξής, ως προς την επίβλεψιν και τον χειρισμόν των ατμολεβήτων, αποκλειστικώς και μόνον των διατάξεων του παρόντος. Άρθρ.14.-Από της δημοσιεύσεως του παρόντος: α)Καταργούνται τα άρθρ. 4, 25, 26, 27 και 28 του από 30.1.1937 Β.Δ/τος περί επιβλέψεως της λειτουργίας και συντηρήσεως κινητηρίων μηχανών και ατμολεβήτων. β)Τα άρθρ. 1, 7, 14, 15, 16, 29, 34, 35 και 36 του αυτού ως άνω από 30.1.37 Β.Δ/τος δεν εφαρμόζονται ως προς την επίβλεψιν της λειτουργίας και τον χειρισμόν των ατμολεβήτων. γ)Τα άρθρ. 1, 6, 7 και 8 του από 12.8.48 Β.Δ/τος περί τροποποιήσεως και συμπληρώσεως του από 30.1.37 Δ/τος περί επιβλέψεως της λειτουργίας και συντηρήσεως μηχανών και δ)Τα άρθρ. 5, 9 και 10 από 12.8.48 Β.Δ/τος δεν εφαρμόζονται ως προς τα ζητήματα της επιβλέψεως της λειτουργίας και χειρισμού ατμολεβήτων και ε)Το άρθρον μόνον του από 8.11.48 Β.Δ/τος περί τροποποιήσεως του από 12.8.48 Δ/τος περί τροποποιήσεως και συμπληρώσεως του από 30.1.37 Δ/τος περί επιβλέψεως της λειτουργίας κλπ. δεν εφαρμόζεται όσον αφορά την επίβλεψιν της λειτουργίας και χειρισμόν των ατμολεβήτων. Εις τον αυτόν επί της Βιομηχανίας Υπουργόν ανατίθεμεν την δημοσίευσιν και εκτέλεσιν του παρόντος Β.Δ/τος. (Μετά την σελ. 76,02 (α) Σελ. 76,021 262-017 Ατμολέβητες 13.Β.ε.4 13.Β.ε.4 Ατμολέβητες Άρθρ.2.-1.Ουδείς δύναται να ασκή υπεύθυνον επίβλεψιν λειτουργίας και να χειρίζεται ατμολέβητα απλής εγκαταστάσεως εάν, αναλόγως της περιπτώσεως, δεν είναι εφωδιασμένος δια διπλώματος θερμαστού ή αρχιθερμαστού, εκδοθέντος βάσει του από 8.3.35 Δ/τος περί ασκήσεως επαγγέλματος Μηχανοδηγού και Πρακτικού Μηχανικού κινητηρίων μηχανών, ως και θερμαστών. Ή εάν δεν κέκτηται πτυχίον θερμαστού ή αρχιθερμαστού εκδοθέντος επί τη βάσει του από 30.1.37 Δ/τος περί επιβλέψεως της λειτουργίας και συντηρήσεως κινητηρίων μηχανών και ατμολεβήτων, ως τούτο συνεπληρώθη και ετροποποιήθη μεταγενεστέρως, ή εάν δεν είναι εφωδιασμένος δι’ ειδικής αδείας θερμαστού ή αρχιθερμαστού εκδοθησομένης βάσει των διατάξεων του παρόντος Δ/τος. 2.Εξαιρούνται της ως άνω υποχρεώσεως οι, συμφώνως τω άρθρ. 1 του Νόμ. 6422, ασκούντες ελευθέρως το επάγγελμα του Μηχανολόγου ή Μηχανολόγου Ηλεκτρολόγου ή Ηλεκτρολόγου Μηχανικού ή Ναυπηγού και οι, δυνάμει του άρθρ. 1 του ως άνω Νόμου, προς αυτούς εξομοιούμενοι. 3.Ουδεμία απλή εγκατάστασις μονίμου ατμολέβητος ανήκοντος εις τας κατηγορίας Α και Β, ως εις το άρθρ. 3 του παρόντος αύται χαρακτηρίζονται, επιτρέπεται να λειτουργή εάν δεν χρησιμοποιώνται δια την υπεύθυνον επίβλεψιν και τον χειρισμόν πρόσωπα έχοντα το προς τούτο δικαίωμα συμφώνως προς τας ως άνω παρ. 1 και 2 του παρόντος, και ουδεμία εγκατάστασις μονίμου ατμολέβητος θερμαινομένης επιφανείας άνω των 300 τετρ. μέτρων επιτρέπεται να λειτουργή εάν δεν χρησιμοποιώνται διά τον σκοπόν τούτον τα εις την παρ. 2 του παρόντος αναφερόμενα πρόσωπα. Άρθρ.3.-Η απλή ως άνω εγκατάστασις μονίμου ατμολέβητος, ανεξαρτήτως χρησιμοποιουμένου καυσίμου, στερεού ή υγρού, διαιρείται εις δύο κατηγορίας. Α΄.Ατμολέβης του οποίου η θερμαινομένη επιφάνεια είναι άνω των 10 τετρ. μέτρων και μέχρις 100 τετρ. μέτρων ή προκειμένου περί πλειόνων ατμολεβήτων, συνολικής θερμαινομένης επιφανείας άνω των 15 τετρ. μέτρων και μέχρις 150 τετρ. μέτρων και Β΄.Ατμολέβης του οποίου η θερμαινομένη επιφάνεια είναι άνω των 100 τετρ. μέτρων ή προκειμένου περί πλειόνων ατμολεβήτων συνολικής θερμαινομένης επιφανείας άνω των 150 τετρ. μέτρων. Εις τας ως άνω κατηγορίας δεν υπάγονται ατμολέβητες χαμηλής πιέσεως ατμού, υπερπιέσεως μέχρι 0,5 ατμοσφαίρας, εφωδιασμένοι με ανοικτόν ασφαλιστικόν σωλήνα, η λειτουργία και ο χειρισμός των οποίων δεν απαιτεί αδειούχον θερμαστήν. Άρθρ.4.-Ο ασκών την υπεύθυνον λειτουργίαν και χειρισμόν ατμολέβητος Α΄ κατηγορίας δέον να κέκτηται άδειαν θερμαστού. Η υπεύθυνος λειτουργία και ο χειρισμός ατμολέβητος Β΄ κατηγορίας δέον να εξασκήται παρά αδειούχου αρχιθερμαστού. Άρθρ.5.-Εις λεβητοστάσιον, δια την λειτουργίαν του οποίου, συμφώνως προς τας ανωτέρω διατάξεις, απαιτείται αρχιθερμαστής, δύναται εις περίπτωσιν πλειόνων φυλακών εργασίας εις αρχιθερμαστής να είναι υπεύθυνος δια το σύνολον των φυλακών, οπότε οι χειριζόμενοι τον ατμολέβητα ή τους ατμολέβητας του λεβητοστασίου δύνανται να είναι αδειούχοι θερμασταί. Εις την περίπτωσιν της ως άνω λειτουργίας του λεβητοστασίου δέον ο αρχιθερμαστής να μη χειρίζηται ατμολέβητα. Άρθρ.6.-Η λειτουργία ατμολέβητος πιέσεως μεγαλυτέρας της ημισείας ατμοσφαίρας και θερμαινομένης επιφανείας μέχρι 10 τετρ. μέτρων δέον όπως παρακολουθήται ανελλιπώς. Εις περίπτωσιν εγκαταστάσεως των συσκευών καταναλώσεως ατμού εις ιδιαίτερον χώρον από του ατμολέβητος, δέον όπως διατίθηται δια την λειτουργίαν του ατμολέβητος ιδιαίτερος χειριστής. (Αντί της σελ. 76,01) Σελ. 76,01(α) 262-015 Ατμολέβητες 13.Β.ε.4 Άρθρ.7.-1.Αι άδειαι θερμαστού και αρχιθερμαστού χορηγούνται υπό του Υπουργείου Βιομηχανίας (Δ/νσις Μηχανολογικών Εγκαταστάσεων) κατόπιν εξετάσεων υπό Επιτροπής προβλεπομένης υπό των εν ισχύϊ σχετικών διατάξεων. 2.Δια την απόκτησιν αδείας θερμαστού ή αρχιθερμαστού, δέον ο ενδιαφερόμενος να έχη συμπληρώσει το 22ον έτος της ηλικίας του και να υποβάλη αίτησιν συνοδευομένην υπό: 1.Πιστοποιητικού εμφαίνοντος ότι είναι πολίτης Έλλην εγγεγραμμένος εις τα μητρώα των αρρένων ή ξένος υπήκοος εφωδιασμένος δι’ αδείας του Υπουργείου Εργασίας. 2.Αποσπάσματος Ποινικού Μητρώου εμφαίνοντος ότι δεν τελεί εν αποστερήσει των πολιτικών του δικαιωμάτων, κατά τα άρθρ. 59 μέχρι και 65 του Νόμ. 1492/1950 περί κυρώσεως του Ποινικού Κώδικος  και 3.Πιστοποιητικού της αρμοδίας Αστυνομικής Αρχής περί της νομιμοφροσύνης του. Πάντα τα ανωτέρω πιστοποιητικά μετά 3 φωτογραφιών θα υποβάλωνται εις το Υπουργείον Βιομηχανίας (Δ/νσιν Μηχανολογικών Εγκαταστάσεων). 3.α)Δια την απόκτησιν αδείας θερμαστού, απαιτούνται επί πλέον τα εξής ειδικά προσόντα: Πενταετής υπηρεσία ως βοηθού θερμαστού εις ατμολέβητα, λειτουργούντα με στερεόν ή υγρόν καύσιμον θερμαινομένης επιφανείας άνω των 10 τετρ. μέτρων ή εις λεβητοστάσιον ένθα έχουν εγκατασταθή πλείονες ατμολέβητες, συνολικής θερμαινομένης επιφανείας τουλάχιστον 15 τετρ. μέτρων, ή πτυχίον θερμαστού Σιδηροδρόμων ή πτυχίον θερμαστού του Εμπορικού Ναυτικού και 3ετής, ως άνω, υπηρεσία εις μονίμους ατμολέβητας, ή πτυχίον κατωτέρας Τεχνικής Σχολής ειδικότητος μηχανολόγου και διετής, ως άνω, υπηρεσία εις μονίμους ατμολέβητας ή πτυχίον Μέσης Τεχνικής Σχολής ειδικότητος Μηχανολόγου και ενός έτους ως άνω υπηρεσία εις μονίμους ατμολέβητας. β)Δια την απόκτησιν αδείας αρχιθερμαστού απαιτούνται επί πλέον τα εξής ειδικά προσόντα: Άδεια θερμαστού ξηράς, ως ανωτέρω, ή πτυχίον θερμαστού Σιδηροδρόμων ή πτυχίον θερμαστού του Εμπορικού Ναυτικού και εξαετής υπηρεσία, μετά την απόκτησιν της αδείας ή πτυχίου, εις ατμολέβητα μονίμως εγκατεστημένον θερμαινομένης επιφανείας τουλάχιστον 50 τετρ. μέτρων, ή δωδεκαετής υπηρεσία ως θερμαστού, εκ της οποίας πενταετής  Σελ. 76,02(α) 262-016 εις ατμολέβητας θερμαινομένης επιφανείας τουλάχιστον 50 τετρ. μέτρων, της δε υπολοίπου εις ατμολέβητα θερμαινομένης επιφανείας μεγαλυτέρας των 10 τετρ. μέτρων, ή πτυχίον κατωτέρας Τεχνικής Σχολής ειδικότητος μηχανολόγου και τετραετής υπηρεσία εις ατμολέβητα θερμαινομένης επιφανείας τουλάχιστον 50 τετρ. μέτρων ή πτυχίον Μέσης Τεχνικής Σχολής ειδικότητος Μηχανολόγου και διετής υπηρεσία εις ατμολέβητα θερμαινομένης επιφανείας τουλάχιστον 50 τετρ. μέτρων. Αι εντός « » φράσεις εν τέλει των εδαφ. α΄ και β΄ προσετέθησαν δια των παρ. 3 και 4 άρθρ. 3 Β.Δ. 323/1965 (ανωτ. σελ. 56,05) ορίζοντος εν άρθρ. 4 ότι η ισχύς αυτού άρχεται τρεις μήνας από της δημοσιεύσεώς του εις την Εφημερίδα της Κυβερνήσεως. γ)Η υπηρεσία εις ατμολέβητα χαμηλής πιέσεως ατμού μέχρι 0,5 ατμοσφαίρας, εφωδιασμένον με ανοικτόν ασφαλιστικόν σωλήνα, δεν λαμβάνεται υπ’ όψιν.